या घरात फक्त एक पलंग (सिंगल बेड) देण्यात येतो.

राजकीय कारकीर्द ही आर्थिकदृष्ट्या भरपूर फायद्याची ठरू शकते, पण स्वीडनमध्ये नक्कीच नाही.

इथले लोकप्रतिनिधी ज्या साधेपणाने आपलं काम करतात तो साधेपणाच या स्कॅण्डेनेव्हियन देशाच्या राजकारणाचं वैशिष्ट्यं आहे. 

भरपूर भत्ते आणि विविध फायदे मिळण्याऐवजी स्वीडीश खासदारांना करदात्यांचा पैसा वापरताना अनेक कठोर मर्यादांचं पालन करावं लागतं. 

सामान्य नागरिक

"आम्ही सामान्य नागरिक आहोत," सोशल-डेमॉक्रॅटिक पार्टीचे खासदार पर-अर्नी हकान्सन यांनी बीबीसी न्यूज ब्राझीलशी बोलताना सांगितलं. 

"खासदारांना विशेष अधिकार देण्यात काही अर्थ नाही कारण आमचं काम लोकांचं प्रतिनिधित्त्व करण्याचं आणि त्यांच्या वास्तविक आयुष्याचं प्रतिनिधित्व करण्याचं आहे."

"उलट हे काम करायला मिळणं आणि देशाच्या प्रगतीला दिशा देण्याला हातभार लावता येणं हेच आमच्यासाठी विशेष आहे," हकान्सन पुढे म्हणतात.

स्वीडीश खासदारांना सावर्जनिक वाहतूक व्यवस्था मोफत वापरता येते. पण जगभरातील इतर अनेक खासदारांप्रमाणे त्यांना सरकारतर्फे स्वतःच्या गाड्या आणि ड्रायव्हर देण्यात येत नाहीत. 

त्यांच्या संसदेमध्ये फक्त तीन वोल्व्हो एस80 आहेत. आणि या लहानशा ताफ्याचा वापर हा फक्त अधिकृत कार्यक्रमांच्यावेळी संसदेचे अध्यक्ष आणि तीन उपाध्यक्षांनाच करता येतो. 

पगार

"आम्ही इथं काही टॅक्सी सेवा चालवत नाही," संसदेच्या अधिकारी रेने पोअडके सांगतात.

"'लोकांना घरी किंवा कामावर घेऊन जाण्यासाठी आमच्याकडे गाड्या नाहीत."

प्रत्यक्षात स्वीडनमध्ये ज्या एकमेव खासदाराला कायमस्वरूपी गाडी देण्यात आलेली आहे, ते आहेत देशाचे पंतप्रधान.

स्वीडीश खासदारांना जवळपास 6,900 डॉलर्स पगार मिळतो. हा आकडा अमेरिकन खासदारांना मिळणाऱ्या 14,000 डॉलर्स पगाराच्या निम्मा आहे.

स्वीडनमध्ये दरमहा मिळणारा सरासरी पगार 2,800 डॉलर्स प्रति महिना आहे. 

आर्थिक लाभ

ज्या खासदारांचे मतदारसंघ हे स्टॉकहोमच्या बाहेर आहेत त्यांना "ट्रॅक्टमेंट" नावाचा भत्ता मिळू शकतो. राजधानीमध्ये येऊन जितके दिवस काम केलं, त्यासाठी हा भत्ता मिळतो.

पण किती? तर सुमारे 12 डॉलर प्रति दिवस. इतक्या रकमेत स्टॉकहोममध्ये फक्त साधं जेवण मिळू शकेल.

1957 पर्यंत स्वीडीश खासदारांना तर पगारही मिळत नसे. त्याऐवजी पक्ष सदस्य खासदारांना आर्थिक मदत करत. 

नागरिकांनी राजकारणात येणं टाळू नये म्हणून मग खासदारांना पगार देण्याची... \n\nवरील लेखासाठी मला एक चांगले शीर्षक द्या.
जिथं खासदार सार्वजनिक बसनं प्रवास करतात आणि अत्यंत छोट्या घरात राहतात